text: Maraod to ko katatodongan no mihecan ko limecedan no Pangcah, ira to ko kahemekan malotatodong, maedeng to ko kalalacal, malacecay to ko faloco’ ano saan, misafaloco’ to sakararamod. Sa honihoni sato tayra i loma’ no fa’inayan a mitapi’, mipadang miasik to salawacan no loma’, mipadang a miradom, masakaranam, pacafay to mato’asay. O roma i, ano o kapah ko maolahay toya limecadan i, tayra i loma’ no fafahiyan a pakasoy, kaliwmahan mipadang malingad, tadafa’inayan kako anosa talalotok midongec pakaolah to mato’asay no fafahiyan, onini koya sowal ano mamikadafo to ko limecedan a kaying, o rarakaten konini a demak.